নওগাঁ পলিটেকনিক ইনস্টিটিউটের ছাত্র শ্যামল চন্দ্রকে হত্যার ঘটনায় জড়িতদের বিচার দাবিতে মানববন্ধন হয়েছে। রোববার সকাল ১১ টায় নওগাঁ পলিটেক ইনস্টিটিউট সাধারণ শিক্ষার্থীদের ব্যানারে কলেজের সামনে শহরের দুবলহাটি সড়কে এ মানববন্ধন কর্মসূচি পালিত হয়। রোববার ছিল শ্যামল চন্দ্রের ১ম মৃত্যুবার্ষিকী। বান্ধবীকে উত্ত্যক্তের প্রতিবাদ করায় ২০১৭ সালের ১১ মার্চ নওগাঁ পলিটেকনিক ইনস্টিটিউটের কম্পিউটার বিভাগের ৬ষ্ঠ সেমিস্টারের শিক্ষার্থী শ্যামল চন্দ্র শহরের আরজি নওগাঁর ফিশারি গেটের সামনে ছুরিকাঘাত হয়ে নিহত হন।